**A GVH engedélyezte az Ib Andresen Industri Magyarország Acélmegmunkáló Központ Kft. megvételét**

**A Gazdasági Versenyhivatal (GVH) engedélyezte, hogy a ThyssenKrupp Ferroglobus Kereskedelmi Zrt. közvetlen, egyedüli irányítást szerezzen az   
Ib Andresen Industri Magyarország Acélmegmunkáló Központ Kft. felett.**

Az Ib Andresen Industri Magyarország Acélmegmunkáló Központ Kft. az IAI Holding AS vállalkozás-csoportjába tartozó piaci szereplő, amely acéltekercs-hasítási és precíziós acéltekercs-darabolási tevékenységet végez. A ThyssenKrupp Ferroglobus Kereskedelmi Zrt. acél, acélötvözetek, szerszámacél, könnyűfémek, nem vas fémek és műanyagok forgalmazását végzi.

A GVH megállapította, hogy a céltársaságnak és a ThyssenKrupp-csoportnak az összefonódással érintett piacokon külön-külön és együttesen fennálló részesedései sem érik el azt a mértéket, amelyek káros versenyhatások jelentkezését valószínűsítenék, így a GVH az összefonódást engedélyezte.

A GVH határozatában a joggyakorlat elősegítése érdekében – a korábbi, Vj/144/2015. számú ügyben hozott [döntés](http://gvh.hu/data/cms1033428/sk_144_2015_lezart_fuzio_pg_primagaz.pdf)éből kiindulva – iránymutatást adott a tekintetben, hogy a céltársaság döntéseivel kapcsolatos vevői hozzájárulások kikötése kapcsolódó versenykorlátozásként értékelhetők-e.

Az ügy hivatali nyilvántartási száma: **Vj/143/2015.**

Budapest, 2016. február 26.

Gazdasági Versenyhivatal

**Információ a sajtó részére:**

dr. Basa Andrea

sajtószóvivő

cím: 1054 Budapest, Alkotmány u. 5.

tel.: (+36-1) 472-8902

fax: (+36-1) 472-8898

mobil: +3630 618-6618

e-mail: [basa.andrea@gvh.hu](mailto:basa.andrea@gvh.hu), [sajto@gvh.hu](mailto:sajto@gvh.hu)

<http://www.gvh.hu>